Cum își vor stabili Democrații din SUA candidatul pentru Casa Albă. Întrebări-cheie după decizia lui Biden de a se retrage din cursă
Președintele american Joe Biden a anunțat duminică seară că nu va mai candida pentru un nou mandat și că o susține pe vicepreședinta Kamala Harris pentru a deveni candidatul democrat. Dar decizia liderului SUA, în vârstă de 81 de ani - cu puțin peste 100 de zile înainte de alegeri - a dat naștere mult mai multor întrebări cu privire la ce urmează pentru restul mandatului său și pentru cursa prezidențială, notează cnn.com.